На основу Одлуке о усвајању Програма мера подршке за спровођење пољопривредне политике и политике руралног развоја за подручје територије општине Аранђеловац за 2024. годину (''Службени гласник општине Аранђеловац'', бр. 5/2024 од 22.07.2024. године), општинско Веће општине Аранђеловац расписује

**К О Н К У Р С**

ЗА СУБВЕНЦИОНИСАЊЕ НАБАВКЕ САДНИЦА ВОЋА И ВИНОВЕ ЛОЗЕ

За реализацију мера субвенционисања набавке садница воћа и винове лозе које се финансирају односно суфинансирају средствима из буџета Општине Аранђеловац за 2024. годину, обезбеђена су средства у складу са Одлуком о буџету општине Аранђеловац за 2024. годину (''Службени гласник општине Аранђеловац'', бр. 9/2023) и у складу са Одлуком о првом ребалансу буџета општине Аранђеловац за 2024. годину (''Службени гласник општине Аранђеловац'', бр. 5/2024 од 22.07.2024. године) у оквиру раздела 5, програм 0101, програмска активност 0002-Мере подршке руралном развоју, Позиција 82, Функционална класификација. 451000-субвенције јавним нефинансијским предузећима и организацијама у износу од 500.000,00 динара која ће бити предмет расподеле путем овог конкурса.

Средства овог конкурса су планирана за унапређење воћарске производње и то у виду субвенционисања набавке садница воћа и грожђа у износу од 50% набавне цене саднице без ПДВ-а а не више од 150.000,00 динара по газдинству.

Средства предвиђена Конкурсом су намењена за пољопривредне произвођаче који испуњавају следеће услове:

* Поседују регистровано и активно пољопривредно газдинство активан статус у складу са Правилником о упису у регистар пољопривредних газдинстава и обнови регистрације,као и условима за пасиван статус пољопривредног газдинства („Службени гласник РС“број 25/2023... и 34/2024) на територији општине Аранђеловац .
* Извршена је набавка садница и подигнут засад воћа или винове лозе од 15.10.2023. године до дана подношења захтева и да имају уписано пољопривредно земљиште под производњом одговарајућих култура мање површине од 2 ха јагодичастог воћа односно мање од 5 ха другог воћа и од 0,2-100 ха винове лозе.
* Парцела на којој је подигнут засад је уписана у регистар (Еаграр) подносиоца захтева.
* За исту меру не може конкурисати код других фондова општине и Републике.
* Немају доспеле неизмирене обавезе по основу јавних прихода према одељењу за порсеке послове општине Аранђеловац.

Пољопривредни произвођачи који конкуришу потребно је да доставе следећу документацију:

* Попуњен и потписан Захтев за доделу субвенције набавке садница воћа и винове лозе.
* Копију уверења о здравстевној исправности садног материјала
* Копију рачуна (потврда о плаћању,налог или извод банке)
* Копију декларације садног материјала
* Потврда о статусу у регистру пољопривредних газдинстава.
* Извод из регистра пољопривредних газдинстава – подаци о газдинству.
* Извод из регистра пољопривредних газдинстава – биљна структура.
* Фотокопија личне карте носиоца пољопривредног газдинства.
* Изјаву да за меру подршке набавке садног материјала воћа и винове лозе није конкурисано код других органа општине и Републике.
* Потврда одељења за пореске послове општине Аранђеловац да носилац нема дуговања по основу јавних прихода.

У циљу провере испуњености услова и достављених података, одељење за привреду и друштвене делатности општинске управе Аранђеловац, задужено за стручне послове на реализацији Конкурса, ће извршити комисијску проверу стања на терену.

Захтев се преузима на писарници општинске управе Аранђеловац, Венац слободе бр. 10 или у Одељењу за привреду и друштвене делатности, Венац слободе бр. 10, Стара зграда општине, први спрат, лево крило, канцеларија број 2.

Попуњен и потписан Захтев са потребном документацијом предаје се на писарници општине Аранђеловац у затвореној коверти на којој мора да пише,

На предњој страни:

Општинска управа Аранђеловац, ул. Венац Слободе бр. 10

Комисији за доделу подстицаних средстава за развој пољопривреде у 2024. години

 Конкурс за субвенционисање набавке садница воћа и винове лозе

На задњој страни:

Име, презиме и адреса подносиоца пријаве

Одлуке о додели субвенција набавке садница воћа и винове лозе доноси комисија за доделу подстицаних средстава за развој пољопривреде у 2024. години формирана од стране општинског Већа.

На основу Одлуке о испуњености услова за мере подршке набавке садница воћа и винове лозе Одељење за привреду и друштвене делатности општине Аранђеловац доноси Решење о додели подстицаја у року од 30 дана од дана завршетка Конкурса.

За одобрене захтеве подстицајна средства ће се директно преносити на наменски рачун пољопривредног произвоћача (газдинства) по спроведеном поступку утврђивања испуњености услова за остваривање права на коришћење подстицаја и доношења Одлуке Комисије.

Неблаговремене, непотпуне и пријаве послате на други начин (нпр. факсом или е-mailom) или достављене на друге адресе, неће се разматрати.

Конкурс је отворен од 10.09.2024. године и траје до 10.10.2024. године.

Конкурс се објављује на званичној интернет страници општине Аранђеловац www.arandjelovac.rs, огласној табли и локалним медијима.

Општинско веће општине Аранђеловац

Програм мера подршке за развој пољопривреде у 2024.години.

Конкурс за мере подршке за инвестиције у физичку имовину пољопривредних газдинстава

**ЗАХТЕВ ЗА ДОДЕЛУ МЕРА ИНВЕСТИЦЈА ЗА САДНИ МАТЕРИЈАЛ**

 **ВОЋА И ВИНОВЕ ЛОЗЕ**

Прочитати пажљиво услове Конкурса. Образац попунити читко, штампаним словима.

|  |  |
| --- | --- |
| Име и презиме носиоцаПољопривредног газдинства |  |
| ЈМБГ (матични број) |  |
| Адреса |  |
| Број телефона |  |
| Број пољопривредног газдинства БПГ |  |
| Број наменског рачуна |  |
| Назив банке |  |

|  |  |
| --- | --- |
| Број парцеле и катастарска општина на којојје извршена садња |  |
| Датум набавке садница |  |
| Период садње  |  |
| Врста и број набављених садница |  |
| Број примљених садница на парцели |  |
| Набавна вредност саднице (по комаду) |  |
| Укупна вредност извршене набавке садницабез ПДВ-а |  |
| Износ за повраћај |  |

**Уписати место и датум подношења захтева и потписати изјаву. Потписивањем изјаве прихватају се услови конкурса а само тада је захтев исправан.**

**Непотпуне и неблаговремене пријаве неће се разматрати.**

|  |
| --- |
| Изјављујем под кривичном и материјалном одговорношћу да за исту инвестицију у садни материјал воћа и винове лозе, нисам, нити ћу, конкурисати за субвенцију у 2024. години на другим конкурсима. Изјављујем да немам неизмирених обавеза по основу јавних прихода у Одељењу за пореске послове општине Аранђеловац. Изјаву прилажем као доказ о тачности података, предате документације на конкурсу и као писмену потврду прихватања свих услова конкурса.У Аранђеловцу\_\_\_\_\_\_\_\_\_\_\_2024.године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Подносилац захтева |